Віталька (тэлесерыял)

Віталька — украінскі камедыйны тэлесерыял, які выходзіў з 2012 па 2017 год на тэлеканале
ТЕТ. Галоўную ролю ў серыяле выконваў удзельнік КВЗ і «Comedy Club», акцёр Ігар Яраслававіч Бірча, які таксама з’яўляецца аўтарам ідэі. Было знята больш за 100 серый тэлесерыяла.

Першы сезон пачаўся 29 кастрычніка 2012 года. Другі сезон серыяла канал ТЕТ пачаў трансляваць 4 сакавіка 2013 года. Серыял стаў адным з найпапулярнейшых праектаў тэлеканала ТЕТ у 2012 годзеСкетчком «Віталька» стаў самым папулярным праектам ТЕТ   // Тэлекрытыка, 15.11.2012..

 Апісанне серыяла 
30-гадовы «дзіўнаваты» хлопец Віталька жыве ў кватэры з мамай, Марынай Францаўнай, якая бачыць у сваім сыне мілага хлопчыка, які ўсё яшчэ патрабуе яе клопату і падтрымкі. Аднак сам Віталька ўжо даўно цікавіцца процілеглым полам: «нагастымі» і «грудастымі» дзяўчатамі, якіх ён называе не інакш як «цёлачкамі». Дзеля знаёмства і заляцанняў з імі галоўны герой гатовы на ўсё, але з гэтага выходзяць толькі смешныя сітуацыі. У кожнай серыі ён ідзе ў парк, дзе сядае да дзяўчат і спрабуе ім спадабацца. Кожнае сваё знаёмства Віталька пачынае з фразы: «Прівет. А можна з тобою не токо познакомиться?» Таму ў зносінах з процілеглым полам яму даводзіцца абыходзіцца пераважна сяброўствам з бабулямі, якія разважаюць пра жыццё з лавачкі мясцовага двара.

Асаблівасцю серыяла з’яўляецца тое, што Віталька жыве ў асабліва рускамоўным горадзе, хоць сам ён разам з мамай і суседкамі-бабулямі карыстаецца толькі суржыкам.

 Апісанне галоўнага героя 
Віталька адрозніваецца вельмі рухомай і экспрэсіўнай мімікай, а таксама касцюмам «батаніка» з кароткімі штонікамі. Ён мае мэтанакіраваны і немудрагелісты нораў, заўсёды шчыры. У той жа час Віталька застаецца вялікім дзіцем, але не адчувае межаў у шчырасці, бо, па словах аўтара ідэі Гарыка Бірчы:

Гарык Бірча таксама прыпісвае свайму герою дабрыню, смеласць і веру ў каханне, але называе яго паводзіны антыпрыкладам-дапаможнікам для моладзі.

 У галоўных ролях 
 Гарык Бірча — Віталька, галоўны герой.
 Ганна Леў — бабка Яўгенаўна.
 Вячаслаў Ніканораў — бабка Багданаўна.
 Алеся Чачальніцкая — Марына Францаўна. Мама Віталькі.
 Кацярына Астроўская — Наташа. Дзяўчына, якую заўсёды хоча скарыць Віталька.
 Сяргей Лаўрык — Валерый. Папа Віталькі.
 Юлія Дамашац — Насця. Сястра Віталькі.
 Кацярына Гулякова — Тамара. Дзяўчына-спецагент.
 Панда — Панда

 Цікавыя факты 
 Як стала вядома з серыі «Тата», поўнае імя Віталіка — Віталь Валер’евіч.
 У канцы кожнай серыі кажуць, што на пераездзе панду цягніком збіла (даслоўна). Гэта фішка серыяла.

 Ацэнкі 
Нацыянальная экспертная камісія Украіны па пытаннях абароны грамадскай маралі на сваім пасяджэнні 31 студзеня 2013 года не выявіла парушэнняў закона «Аб абароне грамадскай маралі» ў некалькіх серыях «Віталькі» («Віталька на працы», «Віталька ў аўтасалоне»), якія дэманстраваліся ў эфіры канала ТЕТ у лістападзе 2012 года. Па словах старшыні камісіі Васіля Кастрыцкага, скарга на скетчком паступіла па тэлефоне гарачай лініі «Захаваем духоўнасць» ад грамадзяніна Панамарэнка М. А.

Сам Бірча так каментуе ўспрыманне гледачамі прыстойнасці яго гумару:

На думку ўкраінскага мовазнаўца, доктара філалагічных навук, прафесара Ларысы Масенка, увасоблены ў серыяле вобраз Віталькі з’яўляецца праявай крайняй украінафобіі, а стваральнікі гэтага вобразу — расісты:

 Крыніцы 

 Спасылкі 
 ТЕТ робить скетчком «Віталька»
 Віталька на телеканалі TET.TV. Програми каналу | Офіційний сайт каналу ТЕТ.TV 
 Відео — Віталька — Проекти ТЕТ 
Катэгорыя:Тэлесерыялы 2012 года
Катэгорыя:Камедыйныя тэлесерыялы Украіны